№5 Өнімді өндіру мен сатуды талдау 

1. Талдаудың міндеттері және ақпараттық қамтамасыз ету
Өндіріс көлемі мен өнімді өткізу тығыз байланысты көрсеткіштер болып табылады. Шектеуші өндірістік мүмкіндіктер мен шектеусіз сұраныс жағдайында өндіріс өнімінің көлеміне мән беріледі. Ол сату көлемін анықтайды. 
Өндіріс көлемінің өсу қаркыны және өнімді өткізу, оның сапасын арттыру ұйымның рентабельділігі, шығынның, пайданың көлеміне әсер етеді. Сондықтан бұл көрсеткіштерді талдауда үлкен мән беріледі. 
Өнім өндіру мен өткізуді талдаудың негізгі міндеттері: 
- өнім өндіру және өткізу жоспарының орындалу дәрежесін және динамикасын бағалау; 
- осы көрсеткіштер шамасының өзгеруіне әсер ететін факторларды анықтау;
- өнімді шығару мен өткізуді арттырудың ішкі шаруашылық резервтерін айқындау; 
- айқындалған резервтерді игеру бойынша шаралар өңдеу.
Өнім өндіру мен өткізуді талдау үшін ақпарат көздері ретінде Статистикалық және бухгалтерлік есептілік нысандары, сондай-ақ жекелеген цехтардың (бөлімшелердің) өнім өндірісі, қоймаға келіп түсуі және дайын өнімнің өткізілуі және т.б. туралы бухгалтерлік есеп мәліметтері алынады. 

2. Өнімді өндіру және сату жоспарының динамикасы мен орындалуын талдау
Өнеркәсіптік өнімді өндіру мен өткізу көлемі натуралды, шартты- натуралды, еңбек және құн өлшемдерімен берілуі мүмкін. Өнім өндіру көлемінің қорытындылаушы көрсеткіштерін құндық бағалау арқылы алады. Өндіріс көлемінің негізгі көрсеткіштеріне тауарлық және жалпы өнім жатады. 
Жалпы өнім — бұл аяқталмаған өндірісті қосқандағы барлық өндірілген өнім және орындалған жұмыс құны. Ол салыстырмалы және ағымдағы бағамен өлшенеді. 
Тауарлық өнім - ол жалпы өніммен салыстырғанда өзіне аяқталмаған өндіріс қалдықтарын және ішкі шаруашылық айналымды қоспайды. Өзінің құрамы бойынша көптеген ұйымдарда ішкі шаруашылық айналым мен аяқталмаған өндіріс болмағандықтан жалпы өнім тауарлық өнімге сәйкес келеді. 
Өнімді өткізу көлемі сатып алушыларға өнімнің жеткізілуіне немесе төленуі бойынша анықталады. 
Өндірістік бағдарламаны орындауды бағалауда натуралды көрсеткіштер (дана, метр, тонна және т.б.) маңызды мәнге ие. Оларды бір тектес өнім түрлері мен жекелеген топтар бойынша өнім өндіру мен өткізу көлемін талдау кезінде пайдаланады. 
Шартты табиғи көрсеткіштер құндық сияқты өнім өндіру көлемін жалпы сипаттау үшін қолданылады.
 Нормативті еңбек шығындары натуралды немесе шартты натуралды өлшемдерді қолдану мүмкін болмағанда көп номенклатуралы өндіріс жағдайында ғана өнім шығару көлемін жалпы бағалау үшін  қолданылады. 
Өткізілетін өнім, базистік есептеу және тізбек қарқынының өсуі және өсімі, шығару динамикасын зерттеуден талдау басталады. 
Кестеде көрсетілгендей, бес жыл ішінде өндіріс көлемі 12%- ға, ал сату көлемі 7.9%-ға өскен. Егерде алдыңгы жылдарға өндіру мен сатудың өсу қарқыны сәйкес келетін болса, онда соңгы жылы өндірістің өсу қарқыны айтарлықтай өнім сатудың өсу қарқынынан жоғары болады. Бұл ұйым қоймасында өткізілмеген өнім қалдықтарының жиналғаны және сатып алушылармен төленбегені туралы айтады. 
Есепті кезеңге өнім өндіру мен өткізу жоспарының орындалуын бағалау төменде келтірілген кестедегі мәліметтер бойынша жүргізіледі. 
Кестеден көрінгендей, есепті жылда дайын өнімді шығару жоспары 23,7%-ға артық орындалса, ал сату бойынша тек 13,8%- ға артық орындалган. Бұл өткізілмеген өнім калдықтарының өскені туралы білдіреді. 

3. Өнімнің ассортименті мен құрылымын талдау 
Шаруашылық қызметтің нәтижелеріне өнім өндіру мен өткізудің ассортименті (номенклатурасы) және құрылымы үлкен әсерін тигізеді. 
Өнім ассортименті бойынша жоспардың орындалуын бағалау арнайы коэффициенттің көмегімен жүргізіледі, ол ассортимент бойынша жоспардың орындалуына есептелген жалпы нақты өнімнің шығарылымын жалпы жоспарлы өнім шығарылымына  бөлу жолымен есептеледі. 
Кестеден келе, өнім ассортимеиті бойынша жоспар 97,1 %-ға орындалды. 
Ассортимент бойынша жоспардың орындалмауының жоспары сыртқы және  ішкі факторлар да болуы мүмкін.

4. Өндірілген өнімнің сапасын талдау
Өнеркәсіптік ұйымдар қызметінің маңызды көрсеткіші болып өнім сапасы табылады. Өнім сапасының жоғарғы деңгейі өнімге деген сұраныстың артуына және пайда сомасын тек сату көлемі есебінен ғана емес, сондай-ақ жоғарғы баға есебінен де ұлғайтуға әкеледі. Өнім сапасы - бұйымның параметрлік, пайдаланушылық, тұтынушылық, технологиялық, дизайнерлік қасиеттерін, оның стандарттау және үйлестіру деңгейін, сенімділігі мен ұзақ мерзімділігін сипаттайтын түсінік. Өнім сапасының жалпы, жеке және жанама көрсеткіштерін ажыратады. 
Жалпы көрсеткіштер барлық өндірілген өнім сапасын сипаттайды:
 а) жалпы шығарылымдағы жаңа өнімнің үлес салмағы;
 ә) жоғары сапалы өнімнің үлес салмағы: 
 б) өнімнің орташа өлшенген баллы; 
 в) орташа сорттық коэффициенті; және т.б.
Өнім саласының жеке  көрсеткіштері келесі қасиеттердің бірін сипаттайды: 
а) пайдалылық (сүттің майлылығы және т.б.); 
б) сенімділік (ұзақ мерзімділік...), 
в) технологиялылық, яғни құрылымдық және технологиялық шешімдердің тиімділігі (еңбек сыйымдылыгы, энергия сыйымдылығы); 
г) бұйымдардың эстетикалығы. 
Жанама керсеткіштер — бұл сапасыз өнімге салынған айыппұлдар, ақауы бар өнімдердің көлемі мен үлес салмағы, жарнамаланған өнімнің үлес салмағы, ақаудан болған жоғалтулар және т.б.
Орташа сорттық коэффициентін екі тәсілмен анықтауы болады.

5. Кәсіпорын жұмысының  ритмділігін талдау 
Ұйым қызметін зерттеу кезінде өнім өндіру мен өткізудің ырғақтылығын талдау маңызды. Ырғақтылық — жоспарда қарастырылған көлемде және ассортименттегі графикке сәйкес өнімнің бірқалыпты шығарылымы. 
Ырғақты жұмыс өнімді уақытылы шығару мен сатудың негізгі шарты болып табылады. Ырғақсыздық барлық экономикалық көрсеткіштерді нашарлатады: мысалы, өнім сапасы төмендейді; аяқталмаған өндіріс көлемі және қоймадағы жоспардан тыс дайын өнім қалдықтары ұлғаяды және соның салдарынан капитал айналымдылығы баяулайды және т.б. 
Ырғақтылық бойынша жоспардың орындалуын бағалау үшін тікелей және жанама көрсеткіштер қолданылады. Тікелей көрсеткіштер - ырғақтылық коэффициенті, вариация коэффициенті, ырғақсыздык коэффициенті, айлық шығарылымдағы әрбір декадағы (тәуліктегі) өнім өндірісінің үлес салмағы және т.б. жатады. 
 Ырғақтылықтың жанама көрсеткіштері — артық істелген жұмысқа қосымша төлемнің болуы, ұйым кінәсінен болған жұмыстың тоқтап қалуын төлеу, ақаудан болған жоғалтулар, уақытылы жабдықтамағаны және өнімді уақытылы жеткізбегені үшін айыппұпдар төлеу, нормативтен тыс аяқталмаған өндіріс және қоймада дайын өнім қалдықтарының болуы. 
Ең кең таралған көрсеткіштердің бірі — ол ырғақтылық коэффициенті. Оның шамасы әрбір кезеңдегі нақты шығарылым үлес салмақтарын қосу арқылы анықталады, бірақ жоспарлы деңгейден асып кетпеуі тиіс.
Вариация коэффициенті (Кв) тәуліктегі (декада, ай, тоқсан) жоспарлы тапсырмадан орташа квадраттық ауытқудың орташа тәуліктік (орташа декадалық, орташа айлық, орташа тоқсандық) жоспарлы өнім шығарылымына қатынасы ретінде анықталады.
Біздің мысалымызда вариация коэффициенті 0,21 құрады. Бұл дегеніміз тоқсан бойынша өнімнің шығарылымы графиктен орташа есеппен 21,0%-ға ауытқуда. 
Өндіріс ырғақтылығын бағалау үшін ұйымдарда ырғақсыздық көрсеткіші есептеледі. Ол әрбір күнге (апта, декада, тоқсан) өнімді шығару жоспарынан болған оң және теріс ауықулардың сомасы. Ұйым ырғақты жұмыс істеген сайын, ырғақсыздық көрсеткіші жоғары болады. 
Ырғақсыздықтың ішкі және сыртқы себептері болады. Талдау қорытындысында ырғақсыз жұмыс себептерін жою бойынша нақты шаралар өңделінеді.
